Boerewors-sosatieslewer 12 Suid-Afrika se gunsteling-wors maak uitmuntende sosaties – en dis ŉ welkome variasie op die manier wat ons boerewors gewoonlik berei. Bestanddele: 750 g boerewors van die beste gehalte 12 Houtsosatiestokkies, in water geweek vir 30 minute 1 groot rooi-ui, in wiggies gesny 12 kersietamaties 1 rooi, groen of geel soetrissie, ontpit en in groterige stukke gesny Olyfolie Sout en varsgemaalde swartpeper Metode: 1. Gebruik ŉ skerp mes en sny die boerewors in stukke van 3-4 cm lank. Sit ŉ uiwiggie ŉ stuk boerewors, tamatie, nog ŉ stuk boerewors en ŉ stuk soetrissie op elke sosatiestokkie. 2. Plaas in ŉ bakpan en smeer olyfolie oor die sosaties. Geur deeglik met sout en peper net voordat jy dit op die rooster sit. 3. Braai 7-10 minute aan ŉ kant. Oorspronklik gepubliseer in Hilary Biller se Japtrap Braai Uitgewer: Struik Prys: R160-00* * Prys onderhewig aan verandering